משימה בלתי אפשרית: אומת הנוכלים

משימה בלתי אפשרית: אומת הנוכלים (באנגלית: Mission: Impossible - Rogue Nation) הוא סרט פעולה וריגול אמריקאי משנת 2015 והסרט החמישי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם. את הסרט ביים וכתב כריסטופר מק'קווארי על פי תסריט של דרו פירס ובתפקיד הראשי מככב טום קרוז שגם מפיק, לצדו של ג'יי ג'יי אברהמס. צילומי הסרט החלו באוגוסט 2014 בווינה, אוסטריה והוא עלה לאקרנים בישראל ב-30 ביולי 2015 ובצפון אמריקה ב-31 ביולי 2015. הסרט הכניס בקופות 682,142,377 מיליון דולר. אית'ן האנט נלחם בכל כוחו בארגון "הסינדיקט", ארגון מתחרה לכוח המשימה הבלתי אפשרית ומורכב מסוכנים לשעבר מארגוני ומוסדות ביון שונים מארצות שונות. בלונדון, האנט נלכד ונלקח למעצר על ידי ארגון הסינדיקט. סוכנת מושתלת של שירותי הביון הבריטים, אילזה פאוסט, מסייעת לו להימלט. האנט צד את סלומון ליין, מנהיג הסינדיקט ומנסה לאתרו בבית האופרה בווינה. אילזה, כסוכנת כפולה, נשלחת לחסל את קנצלר אוסטריה בעת המופע, אך האנט עולה על מזימת ההתנקשות ויורה בעצמו בקנצלר בכתף. אילזה והאנט נמלטים יחד מהמבנה ובהמשך אילזה נמלטת לידי הסינדיקט. מפריט שאילזה השאירה בידו, שפתון ובו דיסק און קי, האנט לומד על מתקן סודי שממוקם בקזבלנקה. במתקן זה ליין מחזיק ברשימה סודית ביותר של כל חברי הסינדיקט. במבצע מסובך ומסוכן מאין כמותו, האנט יחד עם בנג'י (סיימון פג) ואילזה משיגים את "פנקס" השמות. אילזה בורחת עם הקובץ לליין, לא לפני שכל המידע בו נמחק על ידי מפעילה בסוכנות הביון הבריטית, אטלי, שהגה את רעיון הסינדיקט. האנט נלחם בבריונים של ליין יחד עם אילזה, ויחד עם חבריו מהסרטים הקודמים, סטיקל, בנג'י והסוכן ברנט (ג'רמי רנר), הם טומנים מלכודת לליין וכולאים אותו בתא זכוכית חסינת ירי. טום קרוז - אית'ן האנט גיבור הסרט ראש כוח משימה בלתי אפשרית. ג'רמי רנר - ויליאם ברנדט סוכן שדה בכוח משימה בלתי אפשרית. סיימון פג - בנג'י דאן סוכן שדה טכני בכוח משימה בלתי אפשרית. רבקה פרגוסון - אילזה פאוסט סוכנת סמויה בריטית בארגון הסינדיקט. וינג ריימס - לות'ר סטיקל סוכן טכני בכוח משימה בלתי אפשרית. אלק בולדווין - אלן האנלי, מנהל סוכנות הביון המרכזית שון האריס - סולומון ליין, מנהיג ארגון "הסינדיקט" ומתנקש מיומן מאוד והנבל הראשי של הסרט. הרמיוני קורפילד - מוכרת בחנות/סוכנת IMF בדצמבר 2011 סיימון פג אישר שהוא וטום קרוז מעוניינים בהפקת סרט חמישי בסדרה, כאשר אולפני פרמאונט הביעו תמיכתם עקב הצלחתו המסחרית של הסרט משימה בלתי אפשרית 4. אף שהבמאי בראד בירד לא הסכים לשוב ולביים את הסרט החמישי, קרוז הסכים ליטול חלק בצילומים ובהפקת הסרט. באוגוסט 2013 דווח כי תסריטאי הסרט הרביעי בסדרה, כריסטופר מק'קווארי יביים את הסרט. הצילומים היו אמורים להתחיל בלונדון בפברואר 2014 אך התחילו רק בקיץ אותה שנה. ב־23 במרץ 2015 הופץ הטריילר הרשמי והטריילר השני שוחרר ביוני 2015. צילומי הסרט החלו באוגוסט 2014 בווינה שבאוסטריה. הצילומים נערכו באוסטריה ומרוקו כמו גם מונקו ולונדון והושלמו בסוף ספטמבר 2014. בנובמבר 2015 נודע שכריסטופר מק'וויירי נבחן על ידי פרמאונט כמי שצפוי לביים את סרט ההמשך "משימה בלתי אפשרית 6", כאשר טום קרוז ורבקה פרגוסון צפויים לשוב לגלם את דמויותיהם. אליהם צורף גם הנרי קאוויל. צילומי הסרט יצאו לדרך ב-8 באפריל 2017. מדיה וקבצים בנושא משימה בלתי אפשרית: אומת הנוכלים בוויקישיתוף אתר האינטרנט הרשמי של משימה בלתי אפשרית: אומת הנוכלים משימה בלתי אפשרית: אומת הנוכלים, ברשת החברתית פייסבוק משימה בלתי אפשרית: אומת הנוכלים, ברשת החברתית אקס (טוויטר) משימה בלתי אפשרית: אומת הנוכלים, ברשת החברתית אינסטגרם "משימה בלתי אפשרית: אומת הנוכלים", במסד הנתונים הקולנועיים IMDb (באנגלית) "משימה בלתי אפשרית: אומת הנוכלים", באתר נטפליקס "משימה בלתי אפשרית: אומת הנוכלים", באתר AllMovie (באנגלית) "משימה בלתי אפשרית: אומת הנוכלים", באתר Rotten Tomatoes (באנגלית) "משימה בלתי אפשרית: אומת הנוכלים", באתר Box Office Mojo (באנגלית) "משימה בלתי אפשרית: אומת הנוכלים", באתר Metacritic (באנגלית) "משימה בלתי אפשרית: אומת הנוכלים", תסריט הסרט באתר Scripts.com (באנגלית) "משימה בלתי אפשרית: אומת הנוכלים", במסד הנתונים הקולנועיים KinoPoisk (ברוסית) דורון פישלר‏, הוא מצ'וגע: טום קרוז עושה מה שהוא רוצה ב"משימה בלתי אפשרית: אומת הנוכלים", באתר וואלה, 31 ביולי 2015 ארז דבורה, "משימה בלתי אפשרית 5": פצצת הטום, באתר ynet, 31 ביולי 2015 [1] More Photos from the Set of Mission: Impossible 5 // Source: WENN.com | ComingSoon.Net ועוד בצילומי ״משימה בלתי אפשרית 5״: מפוצצים מכונית, מאקו Christopher McQuarrie בטוויטר